cyanic-selkie/wikianc huggingface dataset:
Skoggrense
En vanlig definisjon på skoggrensa er det området der avstanden mellom enkelttrær ikke overstiger 30 m, og trærne har en høyde på minst 3 m. Den klimatiske skoggrensa – dvs. den høyden skoggrensa ville hatt om temperaturen alene avgjør – ligger noe høgere enn den aktuelle skoggrensa på et sted. Næringsmangel, myrdannelse og bratt lende gjør at skogen sjelden når opp til den klimatiske skoggrensa. I tillegg kan menneskelig påvirkning som beiting, slått og hogst ha en virkning. En regner også med en toppeffekt, slik at koller og åser ofte er skogbare på toppen sjøl langt under den klimatiske skoggrensa.
Den høgeste skoggrensa i Norge har Indre Sogn, med 1 200 moh. Skoggrensa faller fra innlandet ut mot kysten, og fra sør mot nord. På sør- og vestlandskysten ligger skoggrensa på 500–600 m. I Troms ligger den på 200–600 m, og lengst nord i Finnmark faller den til havnivå, dvs. at den alpine skoggrensa sammenfaller med den polare.
KIF
Kif eller KIF har flere betydninger:
Magnus Vigrestad
Magnus Vigrestad (født 12. august 1887 i Stavanger, død 1. desember 1957 i Stavanger) var en norsk billedhugger, best kjent for statuen av Alexander Kielland i hjembyen (1927).
Vigrestad var utdannet ved Stavanger tekniske aftenskole 1903-06 og ved Statens kunstakademi under Gunnar Utsond. Han virket det meste av tiden i Stavanger, hvor han tok imot elever fra 1940. Han arbeidet i en naturalistisk stil. Blant hans arbeider kan nevnes Kielland-statuen, Fotballspilleren (posthumt, 1958) – et minnesmerker over idrettsfolk som falt under andre verdenskrig, og en byste av maleren Marcelius Førland (1915) i Nasjonalgalleriet. Vigrestad har også laget statuetten til Egebergs ærespris. Magnus Vigrestad døde av skadene da han ble påkjørt av en lastebil natt til 1. desember 1957.
En minnetavle over Vigrestad i Stavanger er utført av Kristoff Nasilowski (f 1956).
Stavanger har også hedret Magnus Vigrestad med Magnus Vigrestads vei som ligger på Stokka.
Per Ung
Per Erik Ung (født 5. juni 1933, død 20. juni 2013 ) var en norsk billedhugger og grafiker.
Ung var elev ved Statens Håndverks- og Kunstindustriskole, Oslo, under Torbjørn Alvsåker 1951. Deretter studerte han ved Statens kunstakademi under Per Palle Storm 1952–55 og ved St. Martins School of Art, London.
Han debuterte på Høstutstillingen i 1955, og med separatutstilling i Unge Kunstneres Samfund i 1957.
Personalia
Han var gift med kollegaen Elena Engelsen. Han har tre barn fra sine to ekteskap.
Per Ung døde 20. juni 2013 på Diakonhjemmet i Oslo, etter lengre tids kreftsykdom.
Offentlige arbeider
Blant hans offentlige arbeider kan nevnes:
Nsanje (distrikt)
Nsanje er et distrikt i Malawi. Det dekker et areal på 1942 km², og har en befolkning på 238 089 ved folketellingen i 2008.
Fotball under Sommer-OL 1976
Fotball under Sommer-OL 1976. Fotball var med på det olympiske programmet for 16. gang under OL 1976 i Montréal. Tretten lag deltok, etter at tre lag fra Afrika besluttet å boikotte lekene. Turneringen ble avviklet mellom 18. og 31. juli. Øst-Tyskland beseiret Polen med 2-1 i finalen og ble olympiske mestere i fotball.
1503 Kuopio
1503 Kuopio er en hovedbelteasteroide og går i bane innenfor asteroidefamilien Eunomia. Den ble oppdaget 15. desember 1938 av Yrjö Väisälä i Åbo. Asteroiden er oppklalt etter den finske byen Kuopio.
423 Diotima
423 Diotima er en hovedbelteasteroide og et medlem av asteroidefamilien Eos. Den ble oppdaga den 7. desember 1896 av Auguste Charlois fra Observatoire de Nice i Nice. Den er oppkalt etter Diotima fra Mantineia, en kvinnelig filosof som omtales av Platon.
Linvasselv kraftverk
Linvasselv kraftverk er et vannkraftverk i Lierne kommune i Trøndelag. Selve kraftstasjonen ligger ved Kvarnbergsvattnet i Sverige.
Kraftverket utnytter et fall på 108 meter i Linvasselv fra innsjøen Limingen. Det er bygget i fjell.
Svensk generator er på 48 MW, produksjon 142 GWh.
Norsk generator er på 25 MW, produksjon 58 GWh.
Kraftverket ble bygget i 1962. Det er deleid av Nord-Trøndelag Elektrisitetsverk og Fortum.
Ulster-annalene
Ulster-annalene er en krønike fra middelalderens Irland. Dens opptegnelser strekker seg mellom årene 431 e.Kr. og til 1540 e.Kr. Opptegnelsene fram til 1489 ble samlet på slutten av 1400-tallet av skriveren Ruaidhri Ó Luinín under hans velynder Cathal Óg Mac Maghnusa på øya Belle Isle på Lough Erne i provinsen Ulster i nordlige Irland. Senere opptegnelser, de som går fram til år 1540, ble lagt til av andre.
Tidligere annaler som kan dateres så langt tilbake som 600-tallet ble brukt som kilder for de første opptegnelsene, og de senere opptegnelsene ble datert på nye innsamlinger og muntlige historie. Et århundre senere ble annalene selv en særdeles betydningsfull kilde for forfatterne av Annalene av de fire mesterne.
Biblioteket i Trinity College i Dublin sitter på det opprinnelige manuskriptet, men biblioteket Bodleian Library i Oxford i England har en samtidig kopi som fyller noen av hullene i originalen. Det er to moderne engelske oversettelser av annalene – Mac Airt and Mac Niocaill (1983) og MacCarthy (1893).
Norsk landsvin
Norsk landsvin (L) er den mest betydningsfulle griserasen i norsk slaktegrisproduksjon. Rasen er også den eldste griserasen i Norge. Den stammer fra det opprinnelige norske svinet.
Det har vært drevet systematisk avl på norsk landsvin siden begynnelsen av 1960-tallet. Fra 1980 og framover har det foregått innkryssing av svensk landrase for å styrke stammen. I dag er norsk landsvin regnet som et av de beste avlssvinene i hele verden, og Norsvin driver utstrakt eksport av gener og sæd til andre land.
Norsk landsvin er nærmest hvit å se til, har lang rygg, et relativt lite hode med hengeører. Den er kjent som en gris som har god fôrutnyttelse, vokser hurtig, gir store kull og velsmakende magert kjøtt. I norsk griseavl inngår den både på mors og farssiden. Den kalles gjerne også en kombinertrase, fordi den brukes både for sine produksjons- og fruktbarhetsegenskaper.
Norsk landsvin inngår således også som en betydningsfull gris i en rekke blandingsraser, for eksempel i såkalt noroc. Kjøttet fra denne griseblandingen kalles «edelgris» og er utviklet av Gilde Norsk Kjøtt. Kjøttet består av 50% norsk landgris, 25% norsk yorkshire og 25% duroc.
The Legendary Prudence Tapes, vol.1
The Legendary Prudence Tapes, vol. 1 er et musikkalbum av Prudence, utgitt i 1992, et og et halvt år etter Per Erik Wallums bortgang. Albumet inneholder tidligere innspillinger som ikke hadde blitt utgitt, innspilt i Experience-studioet i Mosjøen. Platen viser Prudence slik bandet var før det første albumet kom ut. «Vol. 1» refererer til et planlagt vol. 2, som skulle inneholdt bandets tre første singler, samt opptak fra en uutgitt demo med fem låter som endte opp på førstealbumet; også dette materialet innspilt hos Experience, men denne platen kom aldri ut.
Human Development Index
Human Development Index (Indeks for menneskelig utvikling, HDI) er en indikator som brukes for å måle velstand i ulike land.
Mens bruttonasjonalprodukt (BNP) måler landets produksjon av varer og tjenester, gir HDI et noe mer riktig bilde av velstand, da HDI i tillegg til BNP per innbygger måles ut fra sosiale faktorer, blant annet forventet levealder og utdanningsnivå. Landene som måles deles opp i tre kategorier: høyt, middels og lavt utviklede land.
I rapporten fra 2020 var Norge, Irland og Sveits øverst på listen, mens Niger, Den sentralafrikanske republikk og Tsjad var nederst.
Ny utregningsmåte
Fra 2010 kom FN med en ny måte å utregne HDI, hvor en tar for seg eventuelle skjevfordeling av velstand innen landene:
Brigitte McMahon
Brigitte McMahon Huber (født 25. mars 1967 i Baar, Sveits) er en tidligere idrettsutøver fra Sveits som konkurrerte i triathlon. Hun vant gullmedalje i OL i 2000 Sydney. I juni 2005 testet McMahon positivt på EPO, og ble utestengt i to år.
Aleksandar av Jugoslavia (1982)
Aleksandar Karađorđević (serbisk: Принц Александар Карађорђевић; født 15. januar 1982 i Fairfax, Virginia USA) er prins av Jugoslavia og sønn av kronprins Aleksandar, tvillingbror til Filip. I 2001 flyttet Alesandar sammen med familien til Det kongelige Palasset i Beograd.
Google Ads
Google Ads (tidligere Google AdWords) er Googles annonsesystem, der annonsører byr på å vise korte annonser, tjenestetilbud, produktlister eller videoer til nettbrukere. Den kan plassere annonser både i resultatene av søkemotorer som Google Søk (Google Search Network) og på ikke-søkebaserte nettsteder, mobilapper og videoer. Tjenestene tilbys under en betal-per-klikk (PPC) prismodell.
Anna Tostrup Worsley
Anna Tostrup Worsley (født 8. oktober 1974) er en norsk forfatter og blogger.
Google Ads
Google Ads-annonser er også referert til som en sponset lenke.
Anna Tostrup Worsley
Worsley kaller seg pasientaktivist og har engasjerert seg i samfunnsdebatten for et mer brukerstyrt helsevesen. Hun fikk Reumatoid Artritt allerede i tenårene og brakk ryggen i en bussulykke i Indonesia i 1996. Høsten 2010 ga hun ut boken Kronisk på Unipub forlag om sine opplevelser som ung og kronisk syk i møte med helsevesenet og trygdeapparatet.
Google Ads
Ads-annonsen vises som en sponset lenke øverst i søkeresultatet på Google. Tekstannonsene i Google As består av en overskrift med en hyperlenke på maksimalt 25 tegn, to linjer med beskrivende tekst på maksimalt 35 tegn hver, samt en linje med adressen til annonsørens internett side.
Anna Tostrup Worsley
I 2010 fikk Worsley støtte fra Fritt Ord for å starte en kritisk blogg om det norske helsevesenet. Bloggen ble startet i desember 2010 og heter diagnostisert.no – en profesjonell pasient tar pulsen på Helse-Norge.
Google Ads
På Google søk betaler annonsøren kun hvis noen klikker på annonsen, og ikke når annonsen vises. Rangeringen av annonser blir avgjort av flere elementer – blant annet hvor mye annsonsøren er villig til å betale per klikk, historisk klikkrate, samt kvaliteten og relevansen av annonsen.
AdRank og Quality Score
AdRank bestemmer plasseringen av annonsene dine, og Quality score er en av de to faktorene som bestemmer AdRank. Den andre er budbeløp. Husk at kvalitetspoenget ditt er basert på kvaliteten og relevansen til annonsen din. Google måler hvor mange som klikker på annonsen din når den vises – dvs. CTR. Din CTR avhenger av hvor godt annonsen din samsvarer med søkerens intensjon, som du kan utlede fra tre områder:
Ads er Googles hovedinntektskilde og står for over 70 % av selskapets totalinntekter.
Phil Bredesen
Philip Norman «Phil» Bredesen (født 21. november 1943 i Oceanport i New Jersey) er en amerikansk demokratisk politiker. Han var borgermester i Nashville 1991–1999 og guvernør i delstaten Tennessee 2003–2011.
Østernvann
Østernvann er et vann ovenfor Fossum i Bærum kommune i Viken. Vannet ligger under Brunkollen i Bærumsmarka. Innsjøen er oppdemmet, og tilhører Sandviksvassdraget. Det er badeplass ved vannet.
Like ved Østernvann ligger Svenskehølet og Løvenskioldbanen.
Vannet har tidligere vært drikkevann for deler av Bærum. Største dybde er 29 meter.
Mwanza (distrikt)
Mwanza er et distrikt i Malawi. Det dekker et areal på 2259 km², og har en befolkning på 94 476 ved folketellingen i 2008.
Østernvann
Skulptur
Øst for vannet står en bjørneskulptur laget av Skule Waksvik i 1997.
Liverpool FC Supporters Club Norway
Liverpool FC Supporters Club Norway (tidligere Liverpool FC Supporters Club Scandinavian Branch ) er den norske supporterklubben til den engelske fotballklubben Liverpool. Den ble stiftet den 24. august 1980 av Torbjørn Flatin og Pål Christian Møller, og i september samme år kom medlemsbladet The Kopite ut for første gang. Før 1983 var det bare norske medlemmer, men siden har det også kommet medlemmer fra de andre skandinaviske landene. Den 31. desember 2010 hadde klubben 36 079 medlemmer.
Styret 2014/2015
Daglig leder er: Tore Hansen
Donald Carcieri
Donald L. «Don» Carcieri (født 16. desember 1942) er en amerikansk politiker for det republikanske parti. Han var guvernør i delstaten Rhode Island fra 2003 til 2011.
Merdø
Merdø er en øy i Arendal kommune og tidligere en uthavn ved Skagerrakkysten. Merdø ligger sør for Arendal, mot havet like ved innseilingsfyrene Store- og Lille Torungen. Det meste av arealet på Merdø inngår fra 2016 som en del av Raet nasjonalpark. Navnet Merdø ble på 15- og 1600-tallet brukt om hele Arendalsområdet. For eksempel heter Rygene-fossen Merdø-fossen på et sjøkart fra denne tiden.
Navnet
Stedsnavnet Merdø kommer sannsynligvis fra ordet «merd» som er et gammelnorsk ord for ruse (fiskeruse). Navnet viser til havnebassenget innenfor øya. Bassenget har form som en ruse med munningen vestover og bunnen mot øst. Havna har god ankerbunn og er nevnt i alle beskrivelser av norskekysten.
The Final Riot!
The Final Riot! er det andre offisielle konsertalbumet til Paramore.
Mark Sanford
Marshall Clement «Mark» Sanford jr. (født 28. mai 1960) er en amerikansk politiker for det republikanske parti som sitter i Representantenes hus. Han var guvernør i delstaten Sør-Carolina fra 2003 til 2011.
The Final Riot!
Albumet ble utgitt 25. november 2008, og inneholder en bonus-DVD med en konsert og en bak-scenen dokumentar.
Mark Sanford
18. juni 2009 forsvant Sanford. En medarbeider sa at han gikk på fottur i fjellkjeden Appalachene, men da han kom tilbake 24. juni viste det seg at han hadde vært i Buenos Aires for å møte en elskerinne. Sanford mistet ikke jobben, men valgte å ikke ta gjenvalg.
The Final Riot!
DVD-en ble filmet 12. august 2008, da de stoppet i Chicago mens de turnerte på en av deres siste turnéer i 2008; The Final Riot!. Den inneholder en dokumenter, som heter «40 Days of Riot!», som viser hvordan bandet er på turné. Den var å få i to utgaver; en standard og en limited edition. Limitid edition utgaven inneholdt 15 minutter ekstra av dokumentaren, 40 MORE Days of Riot!.
Mark Sanford
Sanford var medlem av det føderale Representantenes hus fra 1995 til 2001. I 2013 ble han nok en gang valgt inn i Kongressen, i det samme distriktet som han representerte sist.
The Final Riot!
25. mars 2009 ble det erklært at The Final Riot! hadde solgt til gullplate.
Mark Sanford
Sanford kunngjorde 8. september 2019 at stilte til primærvalg som kandidat til presidentvalget i USA 2020. Han trakk kandidaturet den 12. november samme år, og begrunnet det med at prosessen omkring riksrett mot president Donald Trump gjorde det umulig for ham å nå frem med sitt budskap.
Merdø
Natur
Geologisk er Merdø en del av israndavsetningen Raet, og nesten hele Merdø inngår i Raet nasjonalpark. Merdø har også en sjelden flora, men øya gror nå stadig til med mer løvskog og kratt. Det foregår nå målbevisst landskapspleie og beiting i nasjonalparken.
Uthavnas avgrensning
Uthavna Merdø omfatter et havnebasseng (sjøområde) som befinner seg innenfor en linje mellom øyene Havsøy og Merdø, og mellom øya Merdø og Rævesand på Tromøy og Sandviga på Hisøy; med andre ord Merdøfjorden, Rævesandsfjorden og ytre del av Galtesund. På denne måten hører bebyggelsen på Havsøya, Rævesand, Rægevig og Sandviga med til uthavnbebyggelsen omkring uthavna Merdø.
Historie
Gravrøyser fra bronsealderen finnes to steder på øya, på Lakseberget og Støttavla. De første kilder som forteller om fast bosetting på Merdø er fra 1300-tallet, og bebyggelsen oppsto i nær tilknytning til stadig økende seilskutetrafikk i Skagerrak. Merdø er avmerket på alle gamle nederlandske sjøkart fra 1580, som en av få navngitte havner langs Skagerakkysten. Den var en av strekningens viktigste uthavner. Merdø havn ligger mellom øya Merdø og stedet Revesand på Tromøy, havneområdet kalles også Revesandsfjorden. Havna har to muligheter for inn- og utseiling, gjennom Vestre Gabet eller Østre Gabet. Vertshus, tollstasjon og skipsverft er nevnt i skrifter fra 1600-tallet. Senere kom losstasjon, skole og butikk.
Keirrison
Keirrison de Souza (født 3. desember 1988) er en brasiliansk fotballspiller. Han spiller for tiden for den spanske klubben FC Barcelona.
Merdø
Historie
På Merdø ligger et vel bevart gammelt skipperhus som i dag er Merdøgaard museum, som tilhører Aust-Agder museum og arkiv i Arendal. Lengst vest på Merdø ligger «Gravene»; en lokalitet som ble benyttet som gravplass for ilanddrevende ukjente sjøfolk. På øyas høyeste punkt, Vestre Valen, står en loshytte som var utkikkspunkt for øyas mange loser. Der er to kompassroser hugget i fjellet med årstallet 1654. Like ved står i dag en av to kanoner som ble plassert der på 1700-tallet til forsvar for Arendals innseiling.
Keirrison
Karrière
Keirrison startet karrièren i sitt hjemland, Brasil, i klubben Coritiba.
Milford Haven
Milford Haven (walisisk Aberdaugleddau) er en by i Pembrokeshire i Wales. Den ble grunnlagt som havn for hvalbåter i det 18. århundre, og havnen har senere vokst kraftig.
Keirrison
Karrière
Etter mye frem og tilbake ble han omsider klar for Barcelona 24. juli 2009. Brasilianeren ble presentert på Camp Nou samme dag, da han også skrev under på en femårsavtale med klubben. Overgangssummen skal ha vært om lag 14 millioner euro.
Merdø
Historie
På 1800-tallet levde folk av sjøfart, losing og fiske. I år 1900 var det 26 bebodde hus med i alt 144 beboere. På begynnelsen av 1900-tallet var seilskutetiden slutt, og de nye dampskipene hadde ikke det samme behovet for uthavnene. Fiskeri og turisme ble viktigere næringer på 1900-tallet og sjøfolk som hadde familiebånd til øya kunne jo bo der. Men folketallet gikk nedover. Antallet barn gikk nedover og skolen ble nedlagt slik at barna måtte til Tromøy hver skoledag. Tollstasjonen ble nedlagt i 1960, losstasjonen i 1971 og postkontoret i 1975.
Milford Haven
Blant severdigheter i byen er Fort Hobberston, en festning bygget i 1865 for å forsvare havnen, samt et museum og ruinene av et gammelt observatorium.
Keirrison
Karrière
Keirrison har vært lånt ut til Benfica før han returnerte til FC Barcelona. Han er nå utlånt til den brasilianske klubben Santos.
Merdø
Historie
I 2016 ble det tidligere Raet landskapsvernområde samt flere tilstøtende verneområder omgjort til Raet nasjonalpark.
Milford Haven
I tillegg til havnen er oljeraffinering viktigste næringsvei i byen.
Byens havn er naturlig, og er dannet av elven Pembroke og fjorden Daugleddau; sistnevnte har gitt byen sitt walisiske navn. Den tar imot særlig oljetankere, fergetrafikk til og fra Irland og fritidsbåter.
Merdø
Rekreasjon
På 1900-tallet ble Merdø stadig mer og mer et ferie- og turiststed. Den gamle bebyggelsen er i dag er fraflyttet, men husene benyttes stadig som sommerboliger. Merdø har også atskillig hyttebebyggelse fra 1900-tallet. Merdø har flere fine badeplasser med gode sandstrender, og er et populært utfartssted for folk i Arendals-området. Det går ferjer til og fra Merdø hver halvtime i sommersesongen. Vil man besøke Merdø i vinterhalvåret, kan man bestille taxibåt hos begge fergeselskapene.
Annet
Forfatteren Jonas Lie innleder sin roman Losen og hans hustru fra 1874 med setningen: «Som en uvoren brann til å gå ut i all slags vær, nevntes i Arendal den mørkskjeggede los Salve Kristiansen fra Merdø.» Den norske spillefilmen Begynnelsen på en historie, med blant andre Wenche Foss i en av hovedrollene, foregår stort sett på Merdø, der syv år gamle Marin tilbringer sin siste sommer før hun skal sendes på internatskole, fordi faren hennes er blant dem som etter rettsoppgjøret sitter fengslet som angiver. Filmen bygger på dobbeltagenten Otto Robsahms tilknytning til Merdø.
1505 Koranna
1505 Koranna er en hovedbelteasteroide. Den ble oppdaget 21. april 1939 av Cyril V. Jackson ved Union Observatory i Johannesburg.
Pembroke Dock
Pembroke Dock (walisisk Doc Penfro) er en by i Pembrokeshire i Wales. Den ligger nord for Pembroke, helt inntil Milford Haven. Det er broforbindelse over fjorden Daugleddau.
Byen ble grunnlagt i det 19. århundre ved et marineverft, men er nå er fergehavn med trafikk til Rosslare i Irland.
Severdigheter i byen inkluderer et kanontårn fra 1851, som nå er innredet som bymuseum.
Bhutan Times
Bhutan Times er en privateid avis i Bhutan, etablert i april 2006.
Avisen eies og utgis av Bhutan Media Services, et privat mediaselskap i Bhutans hovedstad, Thimpu. Den vil komme ut hver søndag, og utgis på engelsk i starten, men må innen ett år også utgis på dzongkha. Avisen skal være selvstendig fra regjeringen, både med tanke på innhold og subsidier.
En annen privat avis ble lansert i juni 2006: Bhutan Observer. Begge avisene er pr 2015 i økonomiske vanskeligheter.
Albertosaurus
Albertosaurus (betyr Albertaøgle) var en dinosaur i tyrannosaurfamilien, som levde i det vestlige Nord-Amerika i sen kritt for mer enn 70 millioner år siden. Mer enn 30 fossiler har blir funnet av denne dinosauren, som har bidratt til at forskere har funnet ut mer om Albertosaurus’ anatomi.
Beskrivelse
Albertosaurus var mindre enn andre tyrannosaurider som Tarbosaurus og Tyrannosaurus. Gjennomsnittlig lengde for voksne albertosaurer var ca. 9 meter, mens de i enkelte tilfeller kunne bli opp mot 10 meter lang. Det er estimert at en voksen Albertosaurus trolig veide mellom 1.3 tonn og 1.7 tonn. Fossilisert hud som viser skjell har blitt funnet.
Small Things in Life/Hairy Fairies
«Small Things in Life/Hairy Fairies» er en musikksingle utgitt av Prudence i 1971. Dette var den første med Johan Tangen og Terje Tysland i bandet.
Into the Fire/Kom bli med til København
«Into the Fire»/«Kom bli med til København» er en singel utgitt av Prudence i 1970. Singelen kom på den lille Experience-labelen i Mosjøen, A-siden er en Deep Purple-coverlåt, og B-siden inneholder den eneste Åge Aleksandersen-låten på bokmål. Sistnevnte avfødte en viss reaksjon og ble blant annet nektet spilt i NRK på grunn av dens henvisninger til narkotika.
«Kom bli med til København» er senere gitt ut på samle-CD-en Sensurert, som inneholder en rekke norske sanger som har blitt nektet spilt av. «Into the Fire» er ikke utgitt på album eller CD. Singelen ble produsert av Nils Øybakken.
Blåskrike
Blåskrike (Cyanocitta cristata) er en spurvefugl i familien kråkefugler som er naturlig hjemmehørende i Nord-Amerika.
425 Cornelia
425 Cornelia er en hovedbelteasteroide. Den ble oppdaga den 28. desember 1896 av Auguste Charlois fra Observatoire de Nice i Nice. Den er trolig oppkalt etter Cornelia Africana, datter av Scipio Africanus.
Bhutan Observer
Bhutan Observer er en privateid avis som utgis i Bhutan, avisens første utgave utgis 3. juni 2006.
Avisen eies og utgis av KMT printing press, et privat mediaselskap i grensebyen Phuntsholing i det sørlige Bhutan. Den vil komme ut hver fredag, og utgis på engelsk og dzongkha.
Avisen skal være selvstendig fra regjeringen, både med tanke på innhold og subsidier.
Igarka
Igarka (russisk: Ига́рка) er en lukket by i Krasnojarsk kraj i Russland. Byen ligger 163 km nord for polarsirkelen. Den er også en havneby ved elva Jenisej, og ligger 673 km fra elvemunningen. Innbyggertall: 8 627 (folketelling 2002), 18 820 (folketelling 1989). Byen betjenes av Igarka lufthavn, som ligger på andre siden av elva, noe som gjør tilgjengeligheten vanskelig når elva er delvis tint. Om vinteren kan man kjøre over, om sommeren er det båtforbindelse, men i mellomsesongene kan kryssing være vanskelig.
Igarka ble grunnlagt i 1929 som en havn for eksport av sagbrukprodukter og tømmer. Byen fikk bystatus i 1931. Fra 1949 til 1953 ble det gjennom Salekhard–Igarkabanen gjort et mislykket forsøk på å knytte Igarka til det russiske jernbanenettet ved Salekhard. Tusenvis av Gulag-fanger omkom under arbeidet.
Byens hovedattraksjon er et merkelig permafrost-museum som har vunnet pan-europeiske premier.
Igarka er en lukket by, etter at det i 2001 ble innført reiserestriksjoner for utlendinger og for russiske borgere som ikke er bosatt i byen.
Talnakh
Talnakh (russisk: Талнах) er en del av byen Norilsk i Krasnojarsk kraj i Russland. Talnakh var tidligere en egen by, men ble i 2005 slått sammen med Norilsk. Den ligger rundt 25 kilometer nord for Norilsk, ved foten av Putoranfjellene på Tajmyrhalvøya. Antall innbyggere var 62 849 ved en folketelling i 1989 og 58 654 i 2002.
Byen er hjemsted for gruvene som forsyner produksjonen av nikkel og andre metaller i Norilsks metallurgiske industri. Mineralet talnakhitt er oppkalt etter Talnakh.
Fra 2001 ble det innført reiserestriksjoner for utlendinger og russere som ikke var bosatt i området, og Talnakh var dermed en såkalt lukket by. Restriksjonene gjelder også etter sammenslåingen i 2005, da også Norilsk er en lukket by.
Landespolizei
Landespolizei (norsk: delstatspolitiet) er en betegnelse på politistyrkene i de enkelte forbundsstater i Tyskland. Rikspolitiet kalles Bundespolizei.
Styrkene har sine røtter i det 19. århundre, da hvert av de tyske rikene hadde sine egne politistyrker. De to største var Det prøyssiske hemmelige politi og Det bayerske statspolitiet. Da Tyskland ble forent under Bismarck ble disse samlet i Landespolizei, og underlagt føderal kontroll. De forskjellige statene og byene opprettholdt også egne politistyrker, i tillegg til Landespolizei.
Under Det tredje rike ble Landespolizei tatt opp i Ordnungspolizei, som eksisterte mellom 1936 og 1945. Etter andre verdenskrigs slutt ble Landespolizei gjenopprettet i Vest-Tyskland, mens det som ble DDR beholdt en føderal styrke, Volkspolizei, som ble oppløst ved gjenforeningen av Tyskland i 1990.
Rick Santorum
Richard John «Rick» Santorum (født 10. mai 1958 i Winchester i Virginia) er en amerikansk republikansk politiker. Han har representert Pennsylvania i begge kamrene i Kongressen, først i Representantenes hus 1991–1995, deretter i Senatet 1995–2007.
Bakgrunn
Han tilbrakte av oppveksten i Berkeley County i West Virginia og i Butler County i Pennsylvania, men ble født i Virginia. Han er sønn av den kliniske psykologen Aldo Santorum (1923–2011), som emigrerte fra Italia som syvåring, og den irsk- og italienskættede sykepleieren Catherine Santorum (født Dughi i 1918).
Santorum har bachelorgrad i statsvitenskap fra Pennsylvania State University fra 1980, Master of Business Administration (MBA) fra University of Pittsburgh fra 1981 samt kandidatutdannelse i rettsvitenskap fra Pennsylvania State University fra 1986.
Santorum jobbet som frivillig for senator John Heinz i 1970-årene, og fungerte som assistent for en delstatssenator som student.
Karriere, politisk virke
Etter studiene jobbet han i fire år som advokat i firmaet Kirkpatrick & Lockhart i Pittsburgh. Som 32-åring ble han i 1990 valgt til Representantenes hus fra Pennsylvanias 18. kongressdistrikt, og ble gjenvalgt i 1992, til tross for omfattende grenseendringer i Det demokratiske partis favør. Santorum ble valgt inn i Senatet i 1994, men tapte gjenvalg mot demokraten Bob Casey med stor margin i 2006.
Katolikken Santorum tilhører «det kristne høyre» i amerikansk politikk, og karakteriseres som sosialkonservativ og klar religiøs politiker som vil beholde tradisjonelle kjønnsroller, er for det tradisjonelle ekteskapets særstilling, og er for å begrense offentlig ressursbruk. Han er en sterk tilhenger av invasjonen av Irak i 2003, intelligent design, dødsstraff, kriminalisering av sex mellom menn, og privatisering av sosiale støtteordninger i form av personlige forsikringer.
Etter årene i Senatet har Santorum vært konsulent, privatpraktiserende advokat og kommentator i eksempelvis Fox News. Santorum søkte Det republikanske partis nominasjon foran presidentvalget i 2012, men kom på andreplass etter Mitt Romney. Før han trakk seg som kandidat den 10. april 2012, hadde han vunnet 11 primærvalg, i all hovedsak i Sørstatene og Midtvesten, og fått over 3 millioner stemmer. Ifølge Santorum trakk han seg fordi datteren, som har et kromosomavvik, var alvorlig syk. Den 7. mai gav Santorum formelt sin støtte til Romney.
Ed Rendell
Edward Gene «Ed» Rendell (født 5. januar 1944) er en amerikansk politiker for Det demokratiske parti. Han var guvernør i delstaten Pennsylvania fra 2003 til 2011. Rendell var tidligere borgermester i Philadelphia.
Elfrid Nøttestad
Elfrid Nøttestad (født Bue 19. september 1904 i Trysil, død 29. november 1998) var en norsk billedkunstner i Bærum.
Nøttestad var født i Trysil og oppvokst på Hamar. I 1926 flyttet hun til USA hvor hun bodde i seks år. I denne perioden drev hun med tegning og maling og deltok blant annet på en kollektivutstilling i Brooklyn.
Tilbake i Norge tok hun senere en rekke studier og kurs. Hun studerte blant annet med Rigmor Holter, som var en viktig inspirasjonskilde. Hennes arbeider bestod i hovedsak av oljemalerier, akvareller samt applikasjoner. Hun var en typisk figurativ kunstner. Nøttestad var sterkt knyttet til Morskogen i Eidsvoll, hvor hun hadde hytte i mange år, og mange av hennes motiver og inspirasjon er derfor hentet fra Mjøsområdene. Forøvrig er mye av inspirasjonen hentet fra norsk litteratur.
Nøttestad var en aktiv billedkunstner i mange år, men gjennombruddet kom først i 1974 da hun debuterte med en separatutstilling i Galleri Musk i Bærum, 69 år gammel. I 1975 deltok hun på en kollektivutstilling med blant andre Kai Fjell i regi av Kunstnerforbundet.
Senere ble det en rekke separatutstillinger både i Bærum, i Eidsvoll og på Hamar. Hun stilte ut både i gallerier og i offentlige lokaler som kino og bibliotek. Det var alltid pressedekning ved utstillingsåpning. Nøttestad var produktiv fram til siste halvdel av åttitallet. Sin siste utstilling hadde hun i Bærum i 1989, 84 år gammel.
.340 Weatherby Magnum
Den er laget for å være flattskytende og kunne gi ett godt anslag på lange hold på mellomstort vilt som større hjortevilt og bjørn. Den er ikke grov nok til Afrikansk bøffel og andre store afrikanske dyr. Patronen er relativt populær med god grunn. Rekylen er omtrent som en .375 Holland & Holland Magnum.
Redd Barna
Redd Barna er en norsk hjelpeorganisasjon som arbeider for barns rettigheter, både langsiktig og ved behov for nødhjelp. Den er tilknyttet Save the Children, som ble grunnlagt i 1919 av Eglantyne Jebb og hennes søster Dorothy Buxton i Storbritannia etter den første verdenskrig.
De var sjokkert av etterspillet etter første verdenskrig og den russiske revolusjon og var bestemt på å sikre forbedringer i barns liv. Deres mål var å skape «en mektig internasjonal organisasjon som kunne utvide sin virkning til de fjerneste stedene i verden». FNs barnekonvensjon ble inngått av FN i 1989 og er nå ratifisert av nesten alle land i verden (med unntak av USA), og har sine røtter i Jebbs pionérinnsats.
30 Redd Barna-organisasjoner utgjør internasjonale Redd Barna, verden største uavhengige bevegelse for barn, og hjelper barn i 120 land.
Den australske og amerikanske organisasjonen har vært involvert i den humanitære responsen til jordskjelvet i Det indiske hav i 2002 gjennom Redd Barna-alliansen.
Redd Barnas ungdomsorganisasjon i Norge heter Press og ble stiftet i 1995. Nåværende leder er Isaac Elstad Røssnes.
Birgitte Lange er generalsekretær for Redd Barna i Norge.
Redd Barna deler ut Barnerettighetsprisen.
426 Hippo
426 Hippo er en hovedbelteasteroide. Den ble oppdaga den 25. august 1897 av Auguste Charlois fra Observatoire de Nice i Nice. Den er oppkalt etter byen Hippo Regius, nå Annaba i Algerie.
Koilesyria
«Koilesyria», fra gammelgresk Κοίλη Συρία, tradisjonelt antatt å ha meningen «fullstendige», «hele» Syria. Det hellenistiske begrepet Koilesyria opptrer første gang hos den romerske generalen og skribenten Arrianos (Lucius Flavius Arrianus) i hans Anabasis (2.13.7) og har blitt omfattende diskutert. Det kan tyde på at det ganske enkelt har vært en avskrift av arameiske kul, «alle», «hele», identifiserte alt av Syria, ganske nær den anvendelsen som tidligere har vært foreslått.
Første gang og faktisk den eneste offisielle bruken av betegnelsen var i løpet av perioden til Selevkidrikets overherredømme av regionen, en gang mellom rundt 200 f.Kr. og 64 f.Kr. I denne perioden ble begrepet «Koilesyria og Fønikia» eller «Koilesyria» også benyttet i smalere betydning for å referere til de tidligere ptolemeiske områdene som selevkidene nå kontrollerte, det vil si området sør for elven Eleutheros. Denne bruken ble benyttet av Strabon og i de jødiske Makkabeerbøkene. Imidlertid da Eunapios fra Sardes, en gresk sofistisk filosof, skrev at hovedstaden i Koilesyria var selevkidebyen Antiokia, lå den faktisk nord for Eleutheros. I tillegg har andre greskspråklige forfattere benyttet begrepet «Palestina» for å referere til regionen i denne perioden, slik som Polemon av Athen og Pausanias.
Juramaia
Juramaia er en utdødd gruppe placentale pattedyr fra sen Mellomjura (Callovium til Bathonium), funnet i avleiringer i Liaoning i Kina.
Holotypen (BMNH PM1343) er det tidligste kjente placentale pattedyret, altså det første pattedyret med morkake som man kjenner til. Funnet av Juramaia har gitt ny viten om tiden da de placentale pattedyrenes evolusjon skilte lag med pungdyrenes.
Dyret klatret i trær, veide bare noen titalls gram, og kan utseendemessig ligne på en spissmus.
Llívia
Llívia er en spansk eksklave som ligger som en utenlandsk enklave i Frankrike. Området ligger øst i Pyreneene like nord for den spansk-franske grensen. Det tilhører den spanske provinsen Girona i regionen Catalonia, men ligger geografisk innenfor det franske departementet Pyrénées-Orientales.
Det lille bysamfunnet ligger 153 km nord for provinshovedstaden Girona i en beskyttet dal mellom to øst-vestgående åsrygger. Innbyggerne lever av jordbruk og turisme med stigende vekt på turisme, og den statsrettslige særstillingen som spansk eksklave/fransk enklave er i dag uten reell betydning etter inngåelsen av Schengenavtalen.
Områdets spesielle status skyldes en bestemmelse i Pyreneene-traktaten fra 1659 etter Den fransk-spanske krigen (1635–1659), som fastslo at Spania skulle avstå 33 landsbyer i dette området til Frankrike. Man hadde oversett at Llivia hadde fått bystatus av keiser Karl V av det tysk-romerske rike, slik falt den derfor ikke inn under traktatens ordlyd og forble under spansk styre.
Byen Llivia har et areal på 12,84 km², og den hadde i 2005 om lag 1 252 innbyggere. Språket er katalansk, men innbyggerne snakker også både fransk og spansk (kastiljansk). I sommertiden kommer det vesentlig flere mennesker til området, for mange folk i og rundt Barcelona har ferieboliger her oppe i den tørre, kjølige luften. Dessuten er byen et populært startsted for turister som bruker den som base for vandreturer i Pyreneene.
Historie
Llívia var stedet for en iberisk oppidum som styrte regionen og ble kalt for Julia Libica av romerne. Den var den gamle hovedstaden Cerdanya i antikken før den ble erstattet av Hix (kommunen Bourg-Madame i Frankrike) i middelalderen. Under tiden til vestgoterne var dens citadell, castrum Libiæ, holdt av den opprørske Paulus av Narbonne mot kong Wamba i 672.
I 1659 bestemte Pyreneerfreden å avgi comarques Roussillon, Conflent, Capcir, Vallespir, og nordlige Cerdanya («Cerdagne») til den franske kronen. Llívia ble ikke en del av det franske kongedømmet da avtalen innebar at kun landsbyer ville bli avgitt til Frankrike, og Llívia var betraktet som en by og ikke en landsby grunnet dens status som den gamle hovedstaden til Cerdanya.
I 1939 da den spanske borgerkrigen var over, var det snakk om at Llívia kunne fungere som det eneste gjenværende friområdet til den beseirede republikanske regjeringen, men disse planene ble aldri satt ut i livet.
My New Day/The Sky Gets Blue
«My New Day»/«The Sky Gets Blue» er den tredje og siste singelen Prudence spilte inn i Nils Øybakkens studio i 1971. Singelen kom ut på Øybakkens Experience-label, og etter dette fikk Prudence platekontrakt med Polydor.
Den engelske ligacupen 2008–2009
Den engelske ligacupen 2008–2009, også kalt Carling Cup etter dens sponsor, var den 49. engelske ligacupen. Deltagerne var 92 fotballag fra Englands fire øverste divisjoner.
Første runde
Trekningen for første runde fant sted den 13. juni 2008. 72 lag deltok i første runde, som var delt opp i en nordlig og en sørlig avdeling.
Andre runde
12 Premier League lag deltok i 2. runde. Trekningen fant sted den 13. august 2008.
Tredje runde
Trekningen for tredje runde fant sted den 30. august 2008.
Fjerde runde
Trekningen i fjerde runde fant sted den 27. september 2008.
Kvartfinalene
Trekningen av kvartfinalene fant sted den 15. november 2008.
Semifinalene
Semifinale-trekningen fant sted den 6. desember 2008.
Finale
Finalen ble spilt på Wembley Stadium, London, den 1. mars 2009.
1506 Xosa
1506 Xosa er en hovedbelteasteroide. Den ble oppdaget 15. mai 1939 av Cyril V. Jackson ved Union Observatory i Johannesburg.
Dvergboaer
Dvergboaer er en familie av slanger som er utbredt i Sør-Amerika og på De karibiske øyene.
Beskrivelse
De minner overfladisk om en mellomting mellom kvelerslanger og snoker, og har store skjell på hodet som ligner på hodeskjellene til avanserte slanger. Lengden er som regel 30–60 cm, men cubajordboa kan bli nesten én meter. De fleste artene har flekker eller striper i duse farger som brun, grønn eller grå. Noen cubanske arter har svart-hvite striper eller flekker.
Dvergboaer skifter farge etter forholdene; når de er aktive om natta har de en lys farge, mens de er mørkere når de hviler på dagtid.
Utbredelse
Utbredelsen omfatter Bahamas, Cuba, Hispaniola, Turks- og Caicosøyene, Caymanøyene og Jamaica. I tillegg finnes det noen få arter på det søramerikanske kontinentet, der dvergboaer forekommer sørover til det sørøstre Brasil. De fleste artene finnes på Cuba, og fra denne øya er det foreløpig beskrevet hele 15 arter. Alle dvergboaer tilhører slekten jordboaer (Tropidophis), unntatt to arter fra det nordvestre Sør-Amerika som regnes til slekten Trachyboa.
Habitat
Habitatet er ulike skogstyper, men de finnes også ofte i nærheten av bebyggelse. Dvergboaer lever som regel på bakken, men noen arter kan klatre høyt i trær. De eter øgler, frosker, små pattedyr og fugler. Hvis de blir skremt, ruller de seg sammen til en ball, på samme måte som noen andre slanger.
Taksonomi
Familien Tropidophiidae omfattet før flere arter. Fellestrekk var at den venstre lungen mangler, og at de har en trakélunge. Slekten Xenophidion fra Malaysia er nå plassert i en egen familie, Xenophidiidae. Undersøkelser av mitokondrielt DNA viser at de mellomamerikanske slektene Exiliboa og Ungaliophis er nærmere i slekt med boaslanger enn med de andre dvergboaene. De er derfor nå flyttet til en egen underfamilie, Ungaliophiinae, under boaslangene.
Mange fossile slanger fra ulike deler av verden regnes også til familien Tropidophiidae. Slekten Dunnophis er kjent fra både Europa og Nord-Amerika i paleocen og eocen. De to artene i slekten Messelophis er bare kjent fra eocen i den tyske Messelgruven. Platyspondylia forekom i Europa i eocen og oligocen, Rottophis atavus er kjent fra oligocen i Tyskland, og Falseryx levde i Europa fra oligocen til miocen.
Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten Xenophidion er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.
1507 Vaasa
1507 Vaasa er en hovedbelteasteroide. Den ble oppdaget 12. september 1939 av Liisi Oterma i Åbo. Asteroiden har fått sitt navn etter det finske navnet på byen Vasa.
Märtha av Norge
Märtha Sofia Lovisa Dagmar Thyra (født 28. mars 1901 i Stockholm, død 5. april 1954 på Rikshospitalet i Oslo) var Norges kronprinsesse fra 1929 til 1954.
Bakgrunn
Märtha var datter av den svenske prins Carl og den danske prinsesse Ingeborg. Hun hadde tittel som både svensk og norsk prinsesse fram til unionsoppløsningen mellom Norge og Sverige i 1905. Søstrene Margaretha og Astrid ble senere henholdsvis prinsesse av Danmark og dronning av Belgia. I tillegg hadde hun en lillebror, Carl.
Forlovelse og ekteskap med kronprins Olav
Märtha møtte sin fetter, norske kronprins Olav, en rekke ganger opp gjennom oppveksten, men det var først mot slutten av 1920-tallet de for alvor fikk øynene opp for hverandre. Under OL i Amsterdam i 1928 forlovet de seg i all hemmelighet. 14. januar 1929 ble forlovelsen offentliggjort både i Sverige og Norge.
Bryllupet stod i Vor Frelsers Kirke (Oslo domkirke) den 21. mars 1929. Det var på forhånd visse som kritiserte at bryllupet ikke ble holdt i brudens hjemland, slik skikken var, men Dronning Maud forsvarte dem med at også da hennes foreldre giftet seg, ble bryllupet holdt i brudgommens hjemland, etter ønske fra kong Haakon og dronning Maud. Det hadde da ikke vært holdt kongelig bryllup i Norge på 340 år.
Flukt
Ved den tyske invasjonen 9. april 1940 forlot regjeringen, stortingets medlemmer og kongefamilien Oslo litt over klokken 7 om morgenen. Reisen gikk med tog via Lillestrøm og de søkte tilflukt på stasjonen der da Kjeller flyplass ble bombet. Etter opphold på Hamar reiste de videre til Elverum. Märtha og barna tok seg over grensen til Sverige med bil og videre til Sälen i Dalarna. Den svenske grensevakten ville først ikke slippe dem inn fordi han ikke trodde på identitetspapirene Märtha viste frem og de vurderte å kjøre gjennom grensebommen med makt, men grensevakten ga etter og slapp dem gjennom. Detaljene om grensepasseringen er uklare.
Dave Freudenthal
David Duane «Dave» Freudenthal (født 12. oktober 1940 fra Thermopolis i Wyoming i USA) er en amerikansk politiker for Det demokratiske parti. Han var guvernør i delstaten Wyoming fra 6. januar 2003 til 3. januar 2011.
Märtha av Norge
Flukt
Stortingspresident C.J. Hambro kom også til høyfjellshotellet i Sälen. Flere regjeringsmedlemmer og utenlandske diplomater kom fra Norge til Sälen. Sälen ligger nær grensen og av sikkerhetshensyn ble kongefamiliens medlemmer 16. april i hemmelighet flyttet til Frötuna ved Uppsala der Märtha hadde slektninger. Etter et par uker på Frötuna flyttet de til Stockholm og bodde hos kong Gustaf, om sommeren flyttet de til sommerhuset i Ulriksdal. I Stockholm opptrådte Märtha mest mulig inkognito, blant annet gikk hun utendørs i alminnelige klær og hadde mørke briller, og deltok ikke i kongelige representasjoner.
President Franklin Roosevelt inviterte sommeren 1940 Märtha og barna til USA. Kong Haakon og kronprins Olav mente Sverige ikke var et helt trygt sted fordi det hele tiden var fare for tysk innblanding. Prins Carl, Märthas far, ønsket at de skulle bli værende i Sverige. Den opprinnelige planen var å reise med den transsibirske jernbanen til østen. Roosevelt beordret skipet SS «American Legion» til Petsamo for å evakuere amerikanske borgere og de norske skulle være med (skipet ankom Petsamo 6. august). De forlot Stockholm 12. august 1940 og reiste via Haparanda og Rovaniemi. Mannerheim beordret en finsk offiser til å ledsage dem gjennom finsk område. Båten la ut fra Petsamo 15. august med 900 passasjerer og reisen til New York tok 12 dager. USA var på dette tidspunktet nøytralt og ikke i krig med Tyskland, mens Slaget om Storbritannia pågikk. Båtreisen gikk langs kysten av Norge, selv om det ikke var korteste rute, i henhold til avtale mellom USA og Tyskland. Ombord i skipet var også USAs ambassadør Florence Jaffray Harriman og den danske pianisten Victor Borge. Ombord på «American Legion» var en 40 millimeter Bofors luftvernkanon som britiske agenter i hemmelighet hadde kjøpt i Sverige og fraktet gjennom Sverige og Finland i stilltiende avtale med myndighetene der. Ifølge Stern ble Märtha og barna hentet av kystvakten 27. august og fraktet til Washington D.C..
I USA
De ankom New York 28. august med et følge på i alt 11 personer. Secret Service hadde ansvaret for kronprinsessens sikkerhet i USA. Roosevelt besøkte de norske på Pooks Hill og skal selv ha vært i bil på leting etter passende sted å bo.
Olav og Märtha knyttet en rekke kontakter med utlandet, særlig under annen verdenskrig, da kronprinsesse Märtha og barna holdt til i Washington i USA, mens kronprins Olav var i London. Kronprinsessen og barna reiste til USA i august 1940. I denne tiden etablerte kronprinsesse Märtha et godt forhold til det amerikanske presidentparet, Franklin D. Roosevelt og kona Eleanor, samtidig som hun bidro til et bedre forhold mellom utvandrede nordmenn og Norge.
President Roosevelt medvirket til at eiendommen Pooks Hill ble stilt til disposisjon for kronprinsessen og barna ved at den norske eksilregjering i London kjøpte den store eiendommen i Maryland like utenfor Washington D.C.. Umiddelbart etter krigen ble både huset og landområdene solgt til private eiendomsutviklere.
Tilbakekomst til Norge
Kongefamilien kom hjem til Norge 7. juni 1945. På samme tid ble hun rammet av en rekke sykdommer, og med årene ble hun svært svekket. Hun fikk kreft og, i en alder av 53 år, sovnet hun stille inn på Rikshospitalet med sine nærmeste rundt seg 5. april 1954. Hun ble gravlagt i det kongelige gravkapell på Akershus slott.
Kong Olav lot siden datteren prinsesse Astrid fylle rollen som landets førstedame ved flere anledninger, blant annet under signingsferden i 1957.
Hvert år deles det ut midler til sosiale og humanitære formål fra Kronprinsesse Märthas minnefond, som opprinnelig ble opprettet som Hennes Kongelige Høyhet kronprinsesse Märthas fond den 1. april 1929.
Dekorasjoner
Kronprinsesse Märtha ble 3. august 1942 tildelt storkors med kjede av St. Olavs Orden for «innsats for Norges sak under krigen».
Av utenlandske dekorasjoner var hun innehaver av Kong Georg VIs kroningsmedalje, Kong Christian Xs frihetsmedalje, Minnemedaljen for Kong Frederik VIIIs 100-årsdag og Kong Gustaf Vs 70-årsmedalje.
Måstadfjellet naturreservat
Måstadfjellet naturreservat er et naturreservat og ramsarområde på øya Værøya i Værøy kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til områdets funksjon som hekkeområde for en rekke fuglefjellarter.»
Naturreservatet utgjør den vestlige, bratte delen av Værøya, og har et areal på 2 870 dekar, hvorav 817 dekar sjøareal.
Hele den sørvestlige delen av Værøya er et viktig hekkeområde for sjøfugler. Rundt hele området er det gode forekomster av hekkende fuglefjellarter, som lunde, krykkje, alke og lomvi. I noe mindre grad også havhest og toppskarv. Måstadvika er viktig som landingsplass for sjøfugl, spesielt lunde om våren. Foruten de typiske fuglefjellsartene finnes her også sjøfuglarter som gråmåke, svartbak, fiskemåke, tjeld og teist. I området er det flere hekkeplasser for sjeldne rovfuglarter. De spesielle botaniske verdiene er knyttet til Sanden. Dette er et særpreget, men ikke representativt sanddynesystem.
Måstadfjellet naturreservat grenser til Måstadfjellet landskapsvernområde, og begge områdene ble i 2013 utpekt til ett samlet ramsarområde.
427 Galene
427 Galene er en hovedbelteasteroide. Den ble oppdaga den 27. august 1897 av Auguste Charlois fra Observatoire de Nice i Nice. Den er oppkalt etter nereiden Galene fra gresk mytologi.
NISK
NISK er brukt som forkortelse av flere.
Kjelsås skole
Kjelsås skole er en 1–7 skole (barneskole) beliggende på Kjelsås i bydel Nordre Aker i Oslo. Skolen ligger nær Maridalsvannet, Norsk Teknisk Museum, og Kjelsås stasjon.